DA Den Europæiske Unions Tidende L 195/3

RAMMEAFTALE

mellem Den Europæiske Union og Kosovo (*1) om de generelle principper for Kosovos deltagelse i EU-programmer

DEN EUROPÆISKE UNION, i det følgende benævnt »Unionen«,

på den ene side, og

KOSOVO (*1),

på den anden side,

i det følgende under ét benævnt »de kontraherende parter«,

ER —

ud fra følgende betragtninger:

(1) Den 14. december 2007 understregede Det Europæiske Råd, at Unionen er parat til at spille en førende rolle i forbindelse med styrkelsen af stabiliteten i regionen, anførte, at Unionen er parat til at bistå Kosovo på vejen mod varig stabilitet, og bekræftede, at Unionen er parat til at støtte den økonomiske og politiske udvikling gennem et klart europæisk perspektiv i overensstemmelse med regionens europæiske perspektiv.

(2) Den 7. december 2009 så Rådet med tilfredshed på Europa-Kommissionens meddelelse af 14. oktober 2009 med titlen »Realisering af Kosovos europæiske dimension« og opfordrede Kommissionen til at træffe de nødvendige foranstaltninger for at støtte Kosovos fremskridt i tilnærmelsen til Unionen i overensstemmelse med regionens europæiske perspektiv. Det lagde vægt på foranstaltninger vedrørende handel og visum og tilskyndede Europa-Kommissionen til at åbne op for Kosovos deltagelse i EU-programmer, integrere Kosovo i den økonomiske og finanspolitiske tilsynsordning, aktivere den anden komponent i instrumentet til førtiltrædelsesbistand og styrke dialogen om stabiliserings- og associeringsprocessen.

(3) Den 14. december 2010 så Rådet frem til et forslag fra Europa-Kommissionen, der vil gøre det muligt for Kosovo at deltage i EU-programmer. Europa-Kommissionen fremsatte et sådant forslag i marts 2011.

(4) Den 5. december 2011 bekræftede Rådet sin vilje til at nå frem til en aftale om Kosovos deltagelse i EU-programmer, uden at dette berører medlemsstaternes holdning angående status.

(5) Den 22. oktober 2012 bemyndigede Rådet Europa-Kommissionen til på Unionens vegne at indlede forhandlinger om en rammeaftale med Kosovo om dets deltagelse i EU-programmer.

(6) Kosovo har udtrykt ønske om at deltage i en række EU-programmer.

(7) Artikel 212 i traktaten om Den Europæiske Unions funktionsmåde omhandler samarbejdsforanstaltninger på det økonomiske, finansielle og tekniske område med andre tredjelande end udviklingslandene.

(8) De specifikke vilkår og betingelser, herunder finansielle bidrag, for Kosovos deltagelse i hvert enkelt EU-program, bør fastsættes ved aftale mellem Europa-Kommissionen, der handler på vegne af Unionen, og myndighederne i Kosovo.

(9) Undertegnelsen og indgåelsen af denne aftale foregriber ikke medlemsstaternes holdning til Kosovos status, som fastlægges i overensstemmelse med national praksis og folkeretten. Hverken begreberne, ordlyden eller definitionerne i denne aftale, herunder i de tilknyttede bilag eller i EU-programmerne, udgør en anerkendelse fra Unionens side af Kosovo som uafhængig stat eller en anerkendelse fra de enkelte medlemsstaters side af Kosovo som sådan, hvis de ikke allerede har taget dette skridt —

BLEVET ENIGE OM FØLGENDE:

Artikel 1

Kosovo er berettiget til at deltage i følgende EU-programmer:

a) de nuværende EU-programmer, der er anført i bilaget, og de programmer, der træder i stedet herfor, og som er åbne for Kosovos deltagelse, når denne aftale træder i kraft

b) EU-programmer, som oprettes eller fornys efter denne aftales undertegnelse, og som indeholder en indledende bestemmelse, der giver Kosovo mulighed for at deltage.

Kosovo kan deltage i EU-programmer i overensstemmelse med sine tilsagn om at vedtage og anvende standarder på de områder, der er relevante for det pågældende program, og de fremskridt, der gøres i den forbindelse.

Artikel 2

Kosovo bidrager finansielt til Den Europæiske Unions almindelige budget i forhold til de specifikke EU-programmer, hvori det deltager.

Artikel 3

Repræsentanter for Kosovo kan deltage som observatører i de forvaltningsudvalg, der er ansvarlige for overvågningen af de EU-programmer, som Kosovo bidrager til finansielt, når punkterne vedrører Kosovo.

Artikel 4

Projekter og initiativer, der forelægges af deltagere fra Kosovo, skal så vidt muligt opfylde de samme betingelser, regler og procedurer for de pågældende EU-programmer, som gælder for medlemsstaterne.

Artikel 5

De specifikke vilkår og betingelser for Kosovos deltagelse i hvert enkelt EU-program, navnlig det finansielle bidrag, fastsættes ved en aftale mellem Europa-Kommissionen, der handler på Unionens vegne, og myndighederne i Kosovo. En sådan aftale skal betragtes som en integrerende del af nærværende aftale.

Hvis Kosovo ansøger om førtiltrædelsesbistand fra Unionen på grundlag af Rådets forordning (EF) nr. 1085/2006 (1) eller i henhold til en lignende fremtidig forordning, der giver Unionen mulighed for at yde ekstern bistand til Kosovo, fastsættes betingelserne for Kosovos anvendelse af EU-bistand i en finansieringsaftale.

Artikel 6

Hver aftale, der er omhandlet i artikel 5, stk. 1, skal i overensstemmelse med Europa-Parlamentets og Rådets forordning (EU, Euratom) nr. 966/2012 (2) indeholde bestemmelser om, at finanskontrol eller revision skal foretages af eller efter bemyndigelse fra Europa-Kommissionen, Det Europæiske Kontor for Bekæmpelse af Svig (OLAF) og Revisionsretten.

Der vedtages nærmere bestemmelser for finanskontrol og revision, administrative foranstaltninger, sanktioner og tilbagebetaling, som giver Europa-Kommissionen, OLAF og Revisionsretten tilsvarende beføjelser, som de har over for modtagere eller kontrahenter, der er etableret i Unionen.

Artikel 7

Denne aftale er ikke tidsbegrænset.

Hver kontraherende part kan opsige denne aftale med seks måneders skriftligt varsel.

Artikel 8

De kontraherende parter kan første gang senest tre år efter aftalens ikrafttræden og herefter hvert tredje år revidere denne aftale på grundlag af erfaringerne med Kosovos deltagelse i et eller flere EU-programmer.

Artikel 9

Denne aftale gælder på den ene side for de områder, hvor traktaten om Den Europæiske Unions funktionsmåde finder anvendelse, og på de betingelser, der er fastsat i nævnte traktat, og på den anden side på Kosovos område.

Artikel 10

Denne aftale træder i kraft på den første dag i den første måned efter den dato, hvor de kontraherende parter har meddelt hinanden, at deres respektive ikrafttrædelsesprocedurer er afsluttet.

Artikel 11

Denne aftale er udfærdiget i to eksemplarer på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk, ungarsk, albansk og serbisk, idet hver af disse tekster har samme gyldighed.

Съставено в Брюксел на двадесет и пети ноември през две хиляди и шестнадесета година. Hecho en Bruselas, el veinticinco de noviembre de dos mil dieciséis. V Bruselu dne dvacátého pátého listopadu dva tisíce šestnáct. Udfærdiget i Bruxelles den femogtyvende november to tusind og seksten. Geschehen zu Brüssel am fünfundzwanzigsten November zweitausendsechzehn. Kahe tuhande kuueteistkümnenda aasta novembrikuu kahekümne viiendal päeval Brüsselis. Έγινε στις Βρυξέλλες, στις είκοσι πέντε Νοεμβρίου δύο χιλιάδες δεκαέξι. Done at Brussels on the twenty fifth day of November in the year two thousand and sixteen. Fait à Bruxelles, le vingt cinq novembre deux mille seize. Sastavljeno u Bruxellesu dvadeset petog studenoga godine dvije tisuće šesnaeste. Fatto a Bruxelles, addì venticinque novembre duemilasedici. Briselē, divi tūkstoši sešpadsmitā gada divdesmit piektajā novembrī. Priimta du tūkstančiai šešioliktų metų lapkričio dvidešimt penktą dieną Briuselyje. Kelt Brüsszelben, a kétezer-tizenhatodik év november havának huszonötödik napján. Magħmul fi Brussell, fil-ħamsa u għoxrin jum ta‘ Novembru fis-sena elfejn u sittax. Gedaan te Brussel, vijfentwintig november tweeduizend zestien. Sporządzono w Brukseli dnia dwudziestego piątego listopada roku dwa tysiące szesnastego. Feito em Bruxelas, em vinte e cinco de novembro de dois mil e dezasseis. Întocmit la Bruxelles la douăzeci și cinci noiembrie două mii șaisprezece. V Bruseli dvadsiateho piateho novembra dvetisícšestnásť. V Bruslju, dne petindvajsetega novembra leta dva tisoč šestnajst. Tehty Brysselissä kahdentenakymmenentenäviidentenä päivänä marraskuuta vuonna kaksituhattakuusitoista. Som skedde i Bryssel den tjugofemte november år tjugohundrasexton. Në Bruksel, më njëzet e pesë nëntor të vitit dy mijë e gjashtëmbëdhjetë. U Briselu, dvadeset petog novembra godine dve hiljade šesnaeste. За Европейския съюз Рог la Unión Europea Za Evropskou unii For Den Europæiske Union Für die Europäische Union Euroopa Liidu nimel Για την Ευρωπαϊκή Ένωση For the European Union Pour l'Union européenne Za Europsku uniju Per l'Unione europea Eiropas Savienības vārdā – Europos Sąjungos vardu Az Európai Unió részéről Għall-Unjoni Ewropea Voor de Europese Unie W imieniu Unii Europejskiej Pela União Europeia Pentru Uniunea Europeană Za Európsku úniu Za Evropsko unijo Euroopan unionin puolesta För Europeiska unionen Për Bashkimin Evropian Za Evropsku uniju За Косово Por Kosovo Za Kosovo For Kosovo Für den Kosovo Kosovo nimel Για το Κοσσυφοπέδιο For Kosovo Pour le Kosovo Za Kosovo Per il Kosovo Kosovas vārdā – Kosovo vardu Koszovó részéről Għall-Kosovo Voor Kosovo W imieniu Kosowa Pelo Kosovo Pentru Kosovo Za Kosovo Za Kosovo Kosovon puolesta För Kosovo Për Kosovën Za Kosovo

(*1) Denne betegnelse indebærer ingen stillingtagen til Kosovos status, og den er i overensstemmelse med FN's Sikkerhedsråds resolution 1244(1999) og Den Internationale Domstols udtalelse om Kosovos uafhængighedserklæring.

(1) Rådets forordning (EF) nr. 1085/2006 af 17. juli 2006 om oprettelse af et instrument til førtiltrædelsesbistand (Ipa) (EUT L 210 af 31.7.2006, s. 82).

(2) Europa-Parlamentets og Rådets forordning (EU, Euratom) nr. 966/2012 af 25. oktober 2012 om de finansielle regler vedrørende Unionens almindelige budget og om ophævelse af Rådets forordning (EF, Euratom) nr. 1605/2002 (EUT L 298 af 26.10.2012, s. 1).